recursal/SuperWikiNEXT-32B huggingface dataset:
Το ***Όνειρα γλυκά*** είναι ένα αυτοβιογραφικό μυθιστόρημα του Μάσσιμο Γκραμελλίνι, το οποίο δημοσιεύθηκε το 2012 από τον εκδοτικό οίκο Longanesi. Ο συγγραφέας αφηγείται το εσωτερικό του ταξίδι για να ξεπεράσει τον πόνο και την αίσθηση της εγκατάλειψης από τον θάνατο της μητέρας του όταν ο ίδιος ήταν εννέα ετών.

Το βιβλίο είχε μεγάλη επιτυχία στο αναγνωστικό κοινό, φτάνοντας στην κορυφή των ευπώλητων και παραμένοντας  μεταξύ των 10 πρώτων για πάνω από 50 εβδομάδες. Το 2016, γυρίστηκε ταινία με τον ίδιο τίτλο σε σκηνοθεσία του Μάρκο Μπελόκιο.

Υπόθεση
-------

Το μυθιστόρημα αρχίζει στο παρόν και ξεδιπλώνεται ως μια μακριά αναδρομή που τελειώνει μερικά κεφάλαια πριν από την κατάληξη.

Το πρωί της 31 Δεκεμβρίου του 1969 ο Μάσσιμο, εννέα ετών, αφού ξύπνησε, βρίσκει στο διάδρομο τον πατέρα του  αναστατωμένο και υποβασταζόμενο από δύο άντρες. Ο ίδιος στέλνεται για να περάσει μερικές ημέρες με τους γείτονες, χωρίς καμία εξήγηση. Λίγες μέρες αργότερα, ένας νεαρός ιερέας, με το παρατσούκλι Μπαλού και  επικεφαλής του προσκοπικού τμήματος του Μάσσιμο, αναλαμβάνει το δύσκολο έργο να εξηγήσει στο παιδί ότι η μητέρα δεν υπάρχει πια.

Το σώμα της γυναίκας έχει τοποθετηθεί στο σαλόνι του σπιτιού για το τελευταίο αντίο, αλλά ο Μάσσιμο αρνείται να την δει πεπεισμένος ότι σύντομα θα γυρίσει πίσω. Ο πρωταγωνιστής, μεγάλωσε και έγινε δημοσιογράφος, πέρασε από την αθλητική δημοσιογραφία στην πολιτική, και το 1993 στέλνεται στο Σεράγεβο για να καταγράψει τα γεγονότα του πολέμου. Εκεί συναντά τον Σάλεμ, ορφανός εξαιτίας μιας βόμβας και τραυματισμένος στο στομάχι από  ελεύθερο σκοπευτή. Ζητάει τη βοήθεια ενός τοπικού ευεργέτη για να φέρει τον μικρό στην Ιταλία, αλλά ο θάνατος είναι πιο γρήγορος και παίρνει τον  Σάλεμ μαζί του.

Μετά από έναν αποτυχημένο γάμο, ο Μάσσιμο συναντά την *αδελφή ψυχή του* ,την Ελίζα, η οποία θα τον  βοηθήσει να αντιμετωπίσει τις προκλήσεις της παιδικής του  ηλικίας. Εμπνευσμένος από τη δική του ιστορία, γράφει το πρώτο του μυθιστόρημα με τίτλο *Η τελευταία γραμμή των παραμυθιών* , στην οποία ο πρωταγωνιστής είναι ορφανός από μητέρα. Από την ανάγνωση του βιβλίου, η θεία του , που ονομάζεται Μαντρίνα, συνειδητοποιεί ότι ο Μάσσιμο δεν έχει μάθει ποτέ την αλήθεια για τον τρόπο με τον οποίο πέθανε η μητέρα του.

Σε αυτό το σημείο η ιστορία βγαίνει από τη μεγάλη ανάλυση και επανασυνδέεται με το παρόν: αποδεικνύεται έτσι το περιεχόμενο του καφέ φακέλου, που απλώνει η Ματρίνα στον  Μάσσιμο στην αρχή της ιστορίας.

Ο Μάσσιμο είναι πεπεισμένος ότι, με τη βοήθεια της Ελίζα θα καταφέρει να ξεπεράσει τον πόνο της απώλειας και καταλαβαίνει ότι μόνο η συγχώρεση μπορεί να του σώσει τη ζωή.

Σημειώσεις
----------
Το ***ντεφτέρ*** (τουρκικά: *defter* στον ενικό και *defterler* στον πληθυντικό) ήταν είδος φορολογικού μητρώου και κτηματολογίου εντός της Οθωμανικής Αυτοκρατορίας.

Οι πληροφορίες που συγκεντρώνονταν ήταν δυνατό να ποικίλουν, ωστόσο το *ταχρίρ ντεφτερλερί* (τουρκικά: *tahrir defterleri*) συνήθως περιελάμβανε λεπτομέρειες αναφορικά με χωριά, κατοικίες, επικεφαλής νοικοκυριών (ενήλικες άνδρες και χήρες), εθνότητες/θρησκείες (καθώς αυτές ήταν δυνατό να επηρεάσουν την φορολόγηση ή απαλλαγή καταβολής φόρων), καθώς και χρήσεις γης. Το ντεφτέρ-ι χακανί ήταν κτηματολόγιο, το οποίο χρησιμοποιείτο, επίσης, για φορολογικούς σκοπούς.

Κάθε πόλη διέθετε από ένα ντεφτέρ, καθώς και, συνήθως, έναν αξιωματούχο ή κάποιον με διοικητικό αξίωμα, ο οποίος θα εκτιμούσε κατά πόσο η κάθε πληροφορία θα έπρεπε να καταγράφεται. Ο αξιωματούχος ήταν, συνήθως, κάποιος μορφωμένος άνθρωπος ο οποίος είχε γνώση των κρατικών νόμων. Το ντεφτέρ χρησιμοποιείτο για την καταγραφή οικογενειακών αλληλεπιδράσεων, όπως ο γάμος και η κληρονομία.
Οι καταγραφές αυτές είναι χρήσιμες για τους ιστορικούς, καθώς τέτοιους είδους πληροφορίες επιτρέπουν την περαιτέρω κατανόηση του συστήματος ιδιοκτησίας γαιών μεταξύ των Οθωμανών. Αυτό είναι ιδιαίτερο χρήσιμο όταν επιχειρείται να γίνει μελέτη των καθημερινών υποθέσεων Οθωμανών πολιτών.

Ορισμένοι Οθωμανοί αξιωματούχοι οι οποίοι ήσαν υπεύθυνοι για τα συγκεκριμένα φορολογικά μητρώα ήσαν γνωστοί ως *ντεφτερντάρ* (τουρκικά: *defterdar*).

Ετυμολογία
----------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **δεφτέρι**  |

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **διφθέρα**  |

Ο όρος προέρχεται από την ελληνική λέξη *διφθέρα* η οποία είχε την έννοια του βιβλίου (οι σελίδες της οι οποίες αποτελούνταν από περγαμηνές από δέρμα κατσίκας, χρησιμοποιούνταν παράλληλα με τον πάπυρο ως μέσο γραφής στην Αρχαία Ελλάδα), ενώ υιοθετήθηκε από την αραβική γλώσσα υπό την μορφή *دفتر: νταφτάρ*, το οποίο σημαίνει βιβλίο, ενώ σαν αντιδάνειο πέρασε και στα νέα ελληνικά σαν *τεφτέρι*, που είναι το κατάστιχο, το λογιστικό βιβλίο.

Ο όρος *διφθερίτιδα*, η οποία είναι οξεία μεταδοτική ασθένεια η οποία προκαλείται από το *Corynebacterium diphtheriae* (βακίλλος Κλεμπς-Λόφφλερ), έχει κοινή προέλευση.

Παραπομπές
----------

1. ↑  Cosgel (2004). «Ottoman Tax Registers (Tahrir Defterleri)». *Historical Methods* **37** (2): 87–100.. Ανακτήθηκε στις 1 Νοεμβρίου 2011.
2. ↑  Barnes (1987). *An introduction to religious foundations in the Ottoman Empire*. Brill. σελ. 151. ISBN 978-90-04-08652-4.
3. ↑  Cleveland, W. L. (2004). A history of the modern Middle East. Boulder, Colo: Westview Press.
4. ↑  thefreedictionary.com
Ο **Γιώργος Παντελάκος** είναι Έλληνας πρώην ποδοσφαιριστής, ο οποίος αγωνίστηκε ως τερματοφύλακας για τις ομάδες του Άρη και της Καβάλας.

Καριέρα
-------

Ο Παντελάκος ξεκίνησε να αγωνίζεται από τα τμήματα υποδομής του Άρη Θεσσαλονίκης και στα τέλη της δεκαετίας του '50 μεταγράφηκε στη ΜΕΝΤ. Στη συνέχεια, μετανάστευσε στη Γερμανία, απ' όπου επέστρεψε το καλοκαίρι του 1961, για να αγωνιστεί ως τερματοφύλακας του Άρη.

Αγωνίστηκε για πρώτη φορά στις 28 Ιανουαρίου 1962, στην ήττα των "κίτρινων" από τον Απόλλωνα Αθηνών με 3-1. Μετά από οκτώ συνεχείς συμμετοχές, υπέστη κάταγμα κνήμης, με αποτέλεσμα να χάσει το υπόλοιπο της χρονιάς.

Επανήλθε στους αγωνιστικούς χώρους στους αγώνες κατάταξης για την ενδέκατη θέση, ενώ την επόμενη χρονιά αποτέλεσε τον δεύτερο τερματοφύλακα της ομάδας, αγωνιζόμενος σε μόλις δύο παιχνίδια της κανονικής σεζόν. Παρ' όλα αυτά, ο προπονητής Μπέλα Πάλφι τον τοποθέτησε κάτω από τα δοκάρια του Άρη στους αγώνες κατάταξης, όπου οι "κίτρινοι" κέρδισαν την παραμονή τους.

Οι εμφανίσεις του στο τέλος της σεζόν, έδωσαν στον Παντελάκο τη θέση του βασικού τερματοφύλακα για το 1963-64, αγωνιζόμενος μέχρι τον Φεβρουάριο του 1964, όταν και υπέστη εξάρθρωση ωμοπλάτης στον αγώνα εναντίον του ΠΑΟΚ. Επέστρεψε τον Απρίλιο του 1964, συνεχίζοντας και την επόμενη χρονιά, όπου αγωνίστηκε στους ευρωπαϊκούς αγώνες κατά της Ρόμα.

Ξεκίνησε και την επόμενη σεζόν σαν βασικός, παίζοντας εναντίον της Κολωνίας στο κύπελλο Διεθνών Εκθέσεων. Μέσα στη σεζόν, τη θέση κάτω από τα δοκάρια πήρε ο Νίκος Χρηστίδης, με αποτέλεσμα από τον Ιανουάριο του 1966 ως το 1969 να αγωνιστεί σε ελάχιστους αγώνες πρωταθλήματος και κυρίως να ξεκουράζει τον Χρηστίδη σε αγώνες κυπέλλου.

Το καλοκαίρι του 1969, μεταγράφηκε στην ομάδα της Καβάλας, με την οποία κατέλαβε την 14η θέση στο πρωτάθλημα του 1970, παίζοντας σε 28 αγώνες. Στην Καβάλα παρέμεινε για έξι σεζόν, παραμένοντας στις μεσαίες θέσεις του βαθμολογικού πίνακα μέχρι το 1975, όταν η ομάδα του υποβιβάστηκε στη Β' εθνική κατηγορία. Με τους "Αργοναύτες" πραγματοποίησε 182 συμμετοχές στο πρωτάθλημα της Α' εθνικής, πριν αποσυρθεί από την ενεργό δράση σε ηλικία 35 ετών.

Παραπομπές
----------

1. ↑  Εφημερίδα Μακεδονία, 30/1/1962, Σελίδα: 4
2. ↑  Εφημερίδα Μακεδονία, 20/3/1962, Σελίδα: 4
3. ↑  Εφημερίδα Μακεδονία, 20/6/1963, Σελίδα: 4
4. ↑  Εφημερίδα Μακεδονία, 4/2/1964, Σελίδα: 4
5. ↑  Εφημερίδα Μακεδονία, 17/9/1964, Σελίδα: 5
6. ↑  Εφημερίδα Μακεδονία, 1/10/1964, Σελίδα: 5
7. ↑  Giorgos Pantelakos » Europa League 1964/1965 - worldfootball.net
8. ↑  Εφημερίδα Μακεδονία, 27/10/1965, Σελίδα: 7
9. ↑  Εφημερίδα Μακεδονία, 17/11/1965, Σελίδα: 5
10. ↑  «1965: Η πρώτη ευρωπαϊκή νίκη του Άρη | aris.re». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 10 Σεπτεμβρίου 2016.
11. ↑  Greece 1969/70 - The Rec.Sport.Soccer Statistics Foundation
12. ↑  Greece 1974/75 - The Rec.Sport.Soccer Statistics Foundation

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
* Παντελάκος Γιώργος | aris.re
Ο **Γιώργος Πανάγος** (1908 - 13 Δεκεμβρίου 1983) του Αριστείδη, ήταν Έλληνας διακεκριμένος δικηγόρος και πολιτικός, ο οποίος υπηρέτησε ως δημοτικός σύμβουλος και βουλευτής με την Αριστερά.

Σταδιοδρομία
------------

Γεννήθηκε στα Δαρδανέλια της Μικράς Ασίας το 1908. Εγκαταστάθηκε νωρίς στη Θεσσαλονίκη και ακολούθησε νομικές σπουδές στην Αθήνα. Δικηγόρησε στη Θεσσαλονίκη. Ήταν πρόεδρος του συλλόγου προοδευτικών φοιτητών και εντάχθηκε στην Αριστερά (αρχικά ως μέλος της ΟΚΝΕ) και στο ΕΑΜ. Ως ποινικολόγος ανέλαβε την υπεράσπιση πολλών αριστερών. Κατά τις δικτατορίες του Μεταξά και των απριλιανών εξορίστηκε στον Άη Στράτη και στη Γυάρο και Λέρο αντίστοιχα. 
Στις εκλογές του 1964 εξελέγη βουλευτής Θεσσαλονίκης με την ΕΔΑ. Εξελέγη δημοτικός σύμβουλος της Θεσσαλονίκης και με δικές του ενέργειες ιδρύθηκε η ορχήστρα του Δήμου. Στην περίοδο της θητείας του στο Κοινοβούλιο τάχθηκε εναντίον της κατάργησης των τραμ.
Ανέπτυξε συγγραφικό και μεταφραστικό έργο. Στο ιστορικό μυθιστόρημά του "Ρέκβιεμ για τρεις γενιές" κατέγραψε την ιστορία της Θεσσαλονίκης της περιόδου 1880-1950. Μετέφρασε το έργο "Στη χώρα των νάνων" του Ανατόλ Φρανς.
Πέθανε στη Θεσσαλονίκη το 1983.

Παραπομπές
----------

1. ↑  Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 84, αρ. 817).(pdf)
2. 1 2 3  Ράνια Βουργουτζή, "Η σύγχρονη ιστορία της Θεσσαλονίκης όπως την κατέγραψε ο Γιώργος Πανάγος", Μακεδονία, φύλλο 10-6-1992.
3. ↑  "EΔΑ 1951-1967 το νέο πρόσωπο της Αριστεράς" τόμοι 2 , εκδόσεις "ΘΕΜΕΛΙΟ".
4. ↑  Ριζοσπάστης, "Πέθανε ξαφνικά ο Γιώργος Πανάγος", σελ. 11
Το έμβλημα του ΣείριουΟ **Α.Ο. Σείριος Παραλίας** είναι αθλητικός σύλλογος στην Αχαΐα με έδρα το Δήμο Παραλίας.

Ιδρύθηκε το 1997 με τμήμα καλαθοσφαίρισης. Το 2000 ιδρύθηκαν τμήματα μπέιζμπολ αντρών και σόφτμπολ γυναικών ενώ το 2005 συμμετείχε μια φορά με σόφτμπολ ανδρών. Η ονομασία προέρχεται από τον άστερα Σείριο. Δεν έχει τμήμα μπέιζμπολ από το 2007.

Τμήμα Καλαθοσφαίρισης
---------------------

Το τμήμα καλαθοσφαίρισης του Σείριου λειτουργεί με ανδρική ομάδα και σαν ακαδημία με μικρές ηλικίες και συμμετέχει στα πρωταθλήματα της Ε.Σ.Κ.Α.-Η.

Τμήμα Μπέιζμπολ αντρών
----------------------

Το τμήμα μπέιζμπολ την πρώτη χρονιά μετά την ίδρυση (2000) του συμμετείχε στο κύπελλο Ελλάδος φτάνοντας μάλιστα μέχρι τα προημιτελικά. Το 2001 συμμετείχε στο πρωτάθλημα Β΄ εθνικής καταλαμβάνοντας την 9η θέση. Το 2002 ανακηρύσσεται πρωταθλητής Β΄Εθνικής και ανεβαίνει στην Α όπου όμως υποβιβάζεται πάλι το 2003 μιας και κατετάγη 9ος. Το 2004 πάλι σαν πρωταθλητής ανεβαίνει στην Α' και ξαναπέφτει 2005 ως 9ος ξανά. Το 2007 όπου δεν υπήρχαν εθνικές κατηγορίες μένει στον πρώτο γύρο και από τότε το τμήμα διαλύεται.

### Τίτλοι

* Πρωταθλήματα Β΄εθνικής: 2002, 2004
* Τουρνουά παίδων Πάτρας: 2002

Τμήμα Σόφτμπολ γυναικών
-----------------------

Το τμήμα σόφτμπολ συμμετέχει από την πρώτη χρονιά ίδρυσης του, το 2000, στο Πανελλήνιο πρωτάθλημα και κατέλαβε τις εξής θέσεις: Το 2000 5η, το 2001 3η, το 2002 8η, το 2003 6η, το 2004 5η, το 2005 6η, το 2006 4η. Το 2007 κατέκτησε την 3η θέση και το χάλκινο μετάλλιο, όπου στον μικρό τελικό νίκησε τον *Σπάρτακο Γλυφάδας* με 12-5. Επίσης τρίτη κατετάγη το 2009 και το 2010. Στο πρωτάθλημα το 2011 κατέκτησε την πρώτη θέση όταν στον τελικό νίκησε τον "Λάδωνα" με 5-4 στη παράταση. Το 2012, πήρε την τρίτη θέση και το Χάλκινο μετάλλιο.

### Τίτλοι

* 2 Πρωταθλήματα Ελλάδας: 2011, 2014

Τμήμα Σόφτμπολ αντρών
---------------------

Το τμήμα σόφτμπολ ανδρών αγωνίστηκε το 2005 στο πανελλήνιο πρωτάθλημα καταλαμβάνοντας την 4η θέση (τελευταία).

Παραπομπές
----------

1. ↑  εφημερίδα *Πελοπόννησος*, 29.06.2014 Αρχειοθετήθηκε 2014-08-03 στο Wayback Machine. pelop.gr

Πηγές
-----

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Panthers Patras

  


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες B' Κατηγορίας Ανδρών Ε.Σ.Κ.Α.Η. 2021-2022 |
| --- |
|  |
| 1ος Όμιλος | 
* Αιγέας Γαστούνης
* Βαρθολομιό
* Ήλιδα Αμαλιάδας
* Ίφιτος Πύργου
* Κεφαλληνιακός
 |  |
|  |
| 2ος Όμιλος | 
* Αίγιο (Ε.Φ.Α.)
* Αίγιο (Φ.Λ.)
* Γλαύκος Πατρών (Νέοι)
* Πετεινοί Πατρών
* Ποσειδών Παραλίας
* Σοπωτό
 |
|  |
| 3ος Όμιλος | 
* Ζάκυνθος
* Κένταυρος Πατρών
* Προάστειο
* Σείριος Πατρών
* Τρίτων Πατρών
* Φοίνικας Αγυϊάς
 |

 |
Η **Ντόνκαστερ Ρόβερς** (αγγλικά: *Doncaster Rovers*) είναι αγγλικός ποδοσφαιρικός σύλλογος με έδρα το Ντόνκαστερ του Σάουθ Γιόρκσαϊρ. Στις 27 Απριλίου 2013 αναδείχτηκε πρωταθλήτρια της Φούτμπολ Λιγκ Ουάν, παίρνοντας έτσι την άνοδο για την Τσάμπιονσιπ, την δεύτερη κατηγορία του αγγλικού ποδοσφαίρου.

Η ομάδα ιδρύθηκε το 1879, ενώ έγινε επαγγελματική το 1885. Η Ντονκάστερ έχει περάσει το μεγαλύτερο μέρος της ιστορίας της αγωνιζόμενη μεταξύ της τρίτης και της τέταρτης κατηγορίας του αγγλικού ποδοσφαίρου και είναι μία από τις συνολικά τέσσερις ομάδες που έχουν κατακτήσει τον τίτλο της πρωταθλήτριας της *Division 3/League Two* τρεις φορές.

Χρώματα τη ομάδας είναι παραδοσιακά το κόκκινο και το λευκό. Η εντός έδρα εμφάνισής της αποτελείται από οριζόντιες ερυθρόλευκες γραμμές, κάτι που αποτελεί και το, σχεδόν μόνιμο, σχέδιό της από το 2001.

Μετά τον προβιβασμό στη διάρκεια της σεζόν 2012–13, ο προπονητής Μπράιαν Φλιν αναβαθμίστηκε στον ρόλο του εντός του συλλόγου γινόμενος διευθυντής ποδοσφαίρου, με τον Πολ Ντίκοφ να αναλαμβάνει, στην θέση του, την τεχνική ηγεσία της ομάδας.

Παραπομπές
----------

1. ↑  «Doncaster Rovers Facts and Figures». Doncaster Rovers FC. 4 Ιουλίου 2012. Ανακτήθηκε στις 29 Ιουλίου 2012.
2. ↑  Doncaster Rovers Historical Kits. Historicalkits.co.uk. Retrieved on 2012-09-24.
3. ↑  «Doncaster Rovers boss Brian Flynn named director of football». BBC Sport. Ανακτήθηκε στις 4 Μαΐου 2013.
4. ↑  «Paul Dickov: Doncaster Rovers appoint former Oldham boss». BBC sport. Ανακτήθηκε στις 20 Μαΐου 2013.

Εξωτερικοί Σύνδεσμοι
--------------------

* Επίσημη Ιστοσελίδα
* Ρεκόρ και στατιστικά των παικτών της και της ίδιας της Ντονκάστερ Ρόβερς στο Statto.com Αρχειοθετήθηκε 2013-06-01 στο Wayback Machine.
Ο **Γιώργος Πίσσας** (γενν. Αθήνα, 15 Ιανουαρίου 1956) είναι παλαίμαχος διεθνής ποδοσφαιριστής που αγωνιζόταν στη θέση του επιθετικού μέσου.

Ξεκίνησε τη σταδιοδρομία του από το σύλλογο του Γ.Σ. Ηλιούπολης σε νεαρή ηλικία, περίοδο κατά την οποία κλήθηκε στην Εθνική Ομάδα των Ερασιτεχνών. Έχει, επίσης, αγωνισθεί στην Εθνική Μεσογειακή Ομάδα. Το 1978 αναδείχθηκε πρώτος σκόρερ στο Νότιο Όμιλο της Β΄Εθνικής με 23 τέρματα, για λογαριασμό της Κορίνθου, με την οποία κέρδισε το πρωτάθλημα το 1979 και ανέβηκε στην Α΄Εθνική. Σημαντική καριέρα έκανε και με τις ομάδες του Απόλλωνα Αθηνών, αλλά και του Αθηναϊκού Βύρωνα. Έχει λάβει μέρος σε **152 επίσημους αγώνες πρωταθλήματος** της Α΄ Εθνικής (92 με την Κόρινθο, 60 με τον Απόλλωνα Αθηνών) και έχει πετύχει **35 τέρματα** (20 και 15, αντίστοιχα).

Πηγές
-----

* Γεώργιος Παγιωτέλης, "Το Έπος της Α΄Εθνικής" (έκδοση περιοδικού "ΟΙ ΠΑΓΚΟΣΜΙΟΙ", τεύχη ετών 1994-1996)
* "40 χρόνια ποδόσφαιρο & ΠΡΟ-ΠΟ" (έκδοση εφημερίδας "Προπόραμα", Αθήνα, 2000)

Εξωτερικοί σύνδεσμοι
--------------------

* Youtube: Ο Γιώργος Πίσσας σκοράρει σε αγώνα Απόλλωνα Αθηνών-ΑΕΚ

Παραπομπές
----------

1. ↑  "Ποδόσφαιρο '82", σελ. 19 (έκδοση "Panini")
2. ↑  Διεθνής στατιστική ιστοσελίδα για το ποδόσφαιρο (Υπεύθυνος ελληνικών πρωταθλημάτων: Αλέξανδρος Μαστρογιαννόπουλος)
Ο **Ντάνιελ Μαϊστόροβιτς** (*Daniel Majstorović*, 5 Απριλίου 1977) είναι Σουηδός πρώην επαγγελματίας ποδοσφαιριστής σερβικής καταγωγής που αγωνιζόταν ως κεντρικός αμυντικός.

Καριέρα
-------

### Καριέρα σε σύλλογο

Ο Μαϊστόροβιτς ξεκίνησε τη καρίερα του στη Σουηδική Μπρομαποϊκάρνα. Το 1997 μεταγράφηκε στη Γερμανία για λογαριασμό της Φορτουνα Κολωνίας. Γύρισε πίσω στη Σουηδία και συγκεκριμένα στη Βαστέρας. Οι καλές του εμφανίσεις του εξασφάλισαν μια μεταγραφή στη Μάλμε. Εκεί κατέκτησε το πρώτο του τρόπαιο το 2004, καθώς και τη πρώτη κλήση στην εθνική Σουηδίας το 2003. Το 2004 μεταγράφηκε στο Ολλανδικό πρωτάθλημα για τη Τβέντε, που κατέβαλλε το πόσο των 800,000€ για να τον αποκτήσει. Εκείνη τη χρονιά είχε επεισόδιο στη προπόνηση με τον Μπλέιζ Εν'Κουφό και σε συνδυασμό μια αργοπορία του σε προπόνηση, μια βδομάδα αργότερα, δεν υπολογιζόταν στα πλάνα της ομάδας. Την επόμενη σεζόν, μετακόμισε στην Ελβετία για να παίξει για τη ΦΚ Βασιλεία έναντι 1.3 εκ. € πάρα το ενδιαφέρον του ΑΦΚ Άγιαξ και της Αϊντχόφεν για την απόκτησή του. Εκεί κέρδισε το νταμπλ για τη σεζόν 2007-08 καταφέρνοντας να πετύχει 11 γκολ αν και αμυντικός και χρίστηκε δεύτερος σκόρερ της ομάδας του για τη χρονιά. Αποτελούσε σημαντικό πυλώνα για την ομάδα όντας αρχηγός της ομάδας όταν ο Ίβαν Έγριτς δεν αγωνιζόταν. Το Μάιο του 2008 μεταγράφηκε ως ελεύθερος στην ΑΕΚ Αθηνών υπογράφοντας 3ετές συμβόλαιο. Εκεί συνεργάστηκε με τους διεθνείς Έλληνες Σωτήρη Κυργιάκο και Παντελή Καφέ, τον Πολωνό Ρότζερ Γκερέιρο τον Αυστριακό Γιούργκεν Μάχο, καθώς και τους Αργεντινούς Σεμπάστιαν Σάχα και Νάτσο Σκόκο. Έχοντας οικονομικά προβλήματα ή ΑΕΚ παραχώρησε το παίκτη ως ελεύθερο στην Σέλτικ. Εκεί κατέκτησε για τη σεζόν 2010-11 το Πρωτάθλημα Σκοτίας, καθώς και το Κύπελλο, τη σεζόν 2011-12. Μεταγράφηκε στην ΑΙΚ Στοκχόλμης τον Μάιο του 2012. Μη μπορώντας να συμβιβαστεί με την ομάδα, έλυσε το συμβόλαιο του κοινή συναινέσει τον Ιανουάριο του 2014. Τον Φεβρουάριο εκείνης της χρονιάς ανακοίνωσε την απόσυρση του από την ενεργό δράση, έχοντας σκοπό να δουλέψει ως ποδοσφαιρικός πράκτορας .

### Εθνική Ομάδα

Ο Μαϊστόροβιτς με το εθνόσημο σημείωσε 50 συμμεχτοχές πετυχαίνοντας 2 γκολ από το 2003 έως το 2013 και αγωνίστηκε στο Ευρωπαϊκό Πρωτάθλημα Ποδοσφαίρου του 2008. Ενώ η Σουηδία προκρίθηκε στο Ευρωπαϊκό Πρωτάθλημα Ποδοσφαίρου του 2012, ο Μαϊστόροβιτς δεν μπόρεσε να αγωνιστεί για τη διοργάνωση καθώς τραυματίστηκε με τη Σουηδία σε ένα φιλικό με αντίπαλλο τη Κροατία.

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 13 Ιουλίου 2015.
2. ↑
3. ↑
4. ↑
5. ↑   Majstorovic retires
6. ↑
7. ↑

Πηγές
-----

* Πληροφορίες για τον Ντάνιελ Μαϊστόροβιτς
* Το προφίλ του Ντάνιελ Μαϊστόροβιτς στο Transfermarkt
Συντεταγμένες: 39°40′42″N 19°41′14″E﻿ / ﻿39.6784°N 19.6872°E﻿ / 39.6784; 19.6872

ΑγγελόκαστροΑγγελόκαστρο
Άποψη του Αγγελόκαστρου από το κοντινό χωριό Κρήνη. Φαίνονται το εκκλησάκι του Αρχάγγελου Μιχαήλ και η ακρόπολη του κάστρου με φόντο το Ιόνιο.
Το **Αγγελόκαστρο** είναι ένα από τα σημαντικότερα βυζαντινά κάστρα της Ελλάδας. Βρίσκεται στο νησί της Κέρκυρας στην κορυφή της υψηλότερης αιχμής της ακτής του νησιού στη βορειοδυτική ακτή κοντά στην Παλαιοκαστρίτσα και πάνω στην άκρη της κορυφής της απότομης πλαγιάς.

Η προέλευση του ονόματός του δεν είναι απολύτως σαφής, μερικοί ιστορικοί αναφέρουν ότι το 1214 ο Μιχαήλ Α΄ ο Κομνηνός, δεσπότης της Ηπείρου κατέλαβε την Κέρκυρα και μετά από το θάνατό του, ο Μιχαήλ Β' ο Κομνηνός, οχύρωσε την περιοχή χτίζοντας το κάστρο και του έδωσε το όνομα του πατέρα του: Αγγελόκαστρο.Σήμερα το κάστρο, αν και εσφαλμένα, ονομάζεται και *Κάστρο του Αρχάγγελου Μιχαήλ*.

Προέλευση και στρατηγική σημασία
--------------------------------

Θέα από τις πολεμίστρες
Επειδή η τοποθεσία του κάστρου βρίσκεται σε σημαντική στρατηγική θέση, το Αγγελόκαστρο έπαιξε σημαντικό ρόλο για την τύχη του νησιού για πολλούς αιώνες. Σε εποχές ειρήνης ήταν επίσης κέντρο εμπορίου και ανάπτυξης. Κατά τη διάρκεια των ανασκαφών το 1997 από την Εταιρεία Βυζαντινών Αρχαιοτήτων της Κέρκυρας, δύο αρχαίοι χριστιανικοί τάφοι ανακαλύφτηκαν στην άκρη της ακρόπολης, επιδεικνύοντας ότι η περιοχή κατοικείτο από την πρώιμη βυζαντινή περίοδο (5ος-7ος αι. μ.Χ.).

Ανδηγαυοί
---------

Στο 1272 ο Giordano di San Felice πήρε την κυριότητα του φρουρίου για λογαριασμό του Καρόλου Α ' της Νάπολης βασιλιά των Ανδηγαυών. Οι Ανδηγαυοί κατέλαβαν την Κέρκυρα 1267-1386 και ένα έγγραφο που σχετίζονται με την εξαγορά τους από το φρούριο είναι η πρώτη γραπτή απόδειξη που βεβαιώνουν την ύπαρξη του κάστρου.
Το 1386, μετά το βίαιο θάνατο του βασιλιά Καρόλου ΙΙΙ της Νάπολης, οι επιβαίνοντες του κάστρου, ακόμα και οι πιστοί στον διάδοχο βασιλιά Ladislaus της Νάπολης, αντιστάθηκαν για ένα σύντομο χρονικό διάστημα στην ενετική εξαγορά.

Βενετοί
-------

Αρχιτεκτονικά Αξιοθέατα
-----------------------

Το Αγγελόκαστρο θεωρείται ένα από τα πιο επιβλητικά αρχιτεκτονικά λείψανα των Ιονίων Νήσων, μαζί με τέσσερις άλλες οχυρώσεις της Κέρκυρας, όπως το Γαρδίκι, το Κάστρο Κασσιώπης που χτίστηκε από Ανδηγαυούς.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αγγελόκαστρο Κέρκυρας** |

1. ↑  «Φρούριο Αγγελόκαστρο - Κέρκυρα, Πύλη Τουρισμού». [*νεκρός σύνδεσμος*]
2. ↑  «Αγγελόκαστρο - Κάστρα της Ελλάδας».
3. ↑  Πληροφοριακά εκθέματα της 21ης Εφορείας Βυζαντινών Αρχαιοτήτων εις τα προπύλαια του Αγγελόκαστρου
4. ↑  Presso gli editori Detken & Rocholl e F. Giannini. (1885). *Archivio storico per le province Napoletane*. σελ. 583.
Ο **Ντάνιελ Λάρσον** (γεννήθηκε στις 25 Ιανουαρίου 1987) είναι Σουηδός ποδοσφαιριστής, ο οποίος αγωνίζεται ως δεξιός πλάγιος επιθετικός για τον Απόλλωνα Λεμεσού. Ο νεότερος αδερφός του είναι ο Σαμ Λάρσον παίκτης της Φέγενορντ.

Αγωνίστηκε με μεγάλη επιτυχία για 1 1/2 χρόνο στον Άρη Θεσσαλονίκης και σε 39 συμμετοχές σημείωσε 6 τέρματα.

Συλλογική καριέρα
-----------------

### ΜΚ Χέκεν

Ο Λάρσον ξεκίνησε την επαγγελματική του καριέρα το 2002 με τη Χέκεν στην Σούπερεταν, τη δεύτερη κατηγορία της Σουηδίας. Τα δώδεκα γκολ του στην τελευταία του σεζόν με την Χέκεν βοήθησαν το σύλλογο να προβιβαστεί στην Αλσβένσκαν. Το 2009, έφυγε από την Χέκεν και πήρε μεταγραφή στην Μάλμε ΦΦ. 

### Μάλμε

Σκόραρε το πρώτο του γκολ για τη Μάλμε στις 19 Απριλίου 2009, στον δεύτερο αγώνα εντός έδρας της σεζόν, έχοντας αντίπαλο την Τρέλεμποργκς ΦΦ. Για τη σεζόν 2009 ήταν ο κορυφαίος σκόρερ για την ομάδα του με 11 τέρματα, ενώ ήταν και ο τρίτος καλύτερος σκόρερ του πρωταθλήματος. Στην Αλσβένσκαν 2010 (πρώτη κατηγορία Σουηδίας) ο Λάρσον ήταν ένας από τους σημαντικότερους παίκτες της πρωταθλήτριας Μάλμε ΦΦ. Για άλλη μια φορά σκόραρε 10 γκολ και βοήθησε σε άλλα 10.

Ο Λάρσον σκόραρε το γκολ της ομάδας του στο πρώτο παιχνίδι του τρίτου προκριματικού γύρου στο Τσάμπιονς Λιγκ 2011-12 όπου η ομάδα του κέρδισε τους Ρέντζερς Γλασκώβης στο στάδιο Άιμπροξ. Ήταν ο πρώτος σκόρερ στην σεζόν 2011 για τη Μάλμε, με 6 γκολ και 9 ασίστ, ενώ στη σεζόν 2012 είχε μόνο 4 γκολ σε 30 αγώνες. Στις 7 Νοεμβρίου 2012, ανακοινώθηκε ότι ο Λάρσον θα κάνει ελεύθερη μεταγραφή στην Ρεάλ Βαγιαδολίδ, όταν το συμβόλαιο του με την Μάλμε θα έληγε την 1η Ιανουαρίου 2013.

### Βαγιαδολίδ

Στην Ρεάλ Βαγιαδολίδ αγωνίστηκε το 2013-2014, κάνοντας 46 εμφανίσεις και σκοράροντας 3 γκολ.

Διακρίσεις
----------

### Σουηδία

* Αλσβένσκαν: 2010 (Μάλμε ΦΦ)

### Τουρκία

* Κύπελλο Τουρκίας: 2017-18 (Ακχισάρσπορ)

Παραπομπές
----------

1. ↑  (πολλαπλές γλώσσες) *Transfermarkt*. 27292. Ανακτήθηκε στις 9  Οκτωβρίου 2017.
2. ↑  *TFF Info Bank*. 1823302. Ανακτήθηκε στις 5  Απριλίου 2022.
3. ↑  «Allsvensk statistik — svenskfotboll.se». *svenskfotboll.se*.
4. ↑  «Hasta la vista, Larsson!» (στα Σουηδικά). mff.se. 7 Νοεμβρίου 2012. Αρχειοθετήθηκε από το πρωτότυπο στις 10 Νοεμβρίου 2012. Ανακτήθηκε στις 7 Νοεμβρίου 2012.
Το ***Ξέρω τι Κάνατε Πέρυσι το Καλοκαίρι*** (αγγλικά: *I Know What You Did Last Summer*) είναι αμερικανική ταινία τρόμου παραγωγής 1997, σε σκηνοθεσία Τζιμ Γκιλέσπι και σε σενάριο του Κέβιν Γουίλιαμσον, σεναριογράφο του *Scream* (1996). Είναι βασισμένη στο ομότιτλο βιβλίο της Λόις Ντάνκαν. Πρωταγωνιστούν οι Τζένιφερ Λαβ Χιούιτ, Σάρα Μισέλ Γκέλαρ, Ράιαν Φίλιπι, Φρέντι Πρινζ Τζούνιορ, Μπρίτζετ Γουίλσον και Τζόνι Γκαλέκι.

Έλαβε μικτές κριτικές, έφτασε σε εισπράξεις τα 125 εκατομμύρια δολάρια παγκοσμίως και ακολούθησαν δύο συνέχειες: *Δεν Έχω Ξεχάσει το Περσινό Καλοκαίρι* (1998) και *Πάντα Θα Ξέρω τι Κάνατε Πέρσι το Καλοκαίρι* (2006), το οποίο κυκλοφόρησε απευθείας στο βίντεο, ενώ δεν συμμετείχε κανένας από τους συντελεστές ή ηθοποιούς των δύο πρώτων ταινιών.

Πλοκή
-----

Μια παρέα τεσσάρων φίλων (Τζούλια, Έλεν, Μπάρι, Ρέι) χτυπούν και σκοτώνουν έναν άνθρωπο στο δρόμο με το αμάξι τους. Τους πιάνει πανικός και αποφασίζουν να ρίξουν το πτώμα στη θάλασσα και να μην ξανά αναφερθούν ποτέ γι' αυτό. Ένα χρόνο μετά, συνεχίζουν κανονικά τη ζωή τους, μέχρι που μια κοπέλα από την παρέα θα λάβει ένα σημείωμα που γράφει: "Ξέρω τι έκανες πέρσι το καλοκαίρι".

Ηθοποιοί και χαρακτήρες
-----------------------

* Τζένιφερ Λαβ Χιούιτ στο ρόλο της *Τζούλι*
* Σάρα Μισέλ Γκέλαρ στο ρόλο της *Έλεν*
* Ράιαν Φίλιπι στο ρόλο του *Μπάρι*
* Φρέντι Πρινζ Τζούνιορ στο ρόλο του *Ρέι*
* Μπρίτζετ Γουίλσον στο ρόλο της *Έλσα*
* Ρασούλ Τζ' Χαν στο ρόλο της *Ντέμπρα*
* Τζόνι Γκαλέκι στο ρόλο του *Μαξ*
* Αν Χες στο ρόλο της *Μίσι*
* Μιουζ Γουάτσον στο ρόλο του *Μπεν*

Box office
----------

Με προϋπολογισμό 17.000.000 δολάρια, η ταινία άνοιξε στην 1η θέση με 15,8 εκατομμύρια δολάρια το πρώτο τριήμερο. Οι συνολικές εισπράξεις στο αμερικανικό box office έφτασαν τα 72,5 εκατομμύρια δολάρια ενώ στον υπόλοιπο κόσμο απέφερε 53 εκατομμύρια δολάρια, συγκεντρώνοντας 125,5 εκατομμύρια δολάρια παγκοσμίως.

Παραπομπές
----------

1. ↑  (σουηδικά) *Swedish Film Database*. Swedish Film Institute. 35665.
2. ↑  «Box office / business for I Know What You Did Last Summer». *IMDB*. Ανακτήθηκε στις 5 Ιουλίου 2011.
3. 1 2  «Ξέρω τι Κάνατε Πέρυσι το Καλοκαίρι στο Box Office Mojo». *Box Office Mojo*. Ανακτήθηκε στις 5 Ιουλίου 2011.

Εξωτερικοί σύνδεσμοι
--------------------

* Ξέρω τι Κάνατε Πέρυσι το Καλοκαίρι στο IMDb

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 89145003295861300396
* LCCN: n2015067374

 |

 |
Γκάτα
Το **Γκάτα** (αρμενικά: գաթա‎, επίσης μεταγράφεται μερικές φορές ως **Γκάταχ** (Ανατολικά Αρμενικά) ή **Κατάχ** (Δυτικά Αρμενικά) είναι αρμενική ζύμη ή γλυκό ψωμί, παρόμοιο με ένα κέικ καφέ. Υπάρχουν πολλές παραλλαγές του γκάτα και συγκεκριμένες πόλεις ή περιοχές έχουν τη δική τους εκδοχή. Μπορεί να βρεθεί σε μια ποικιλία σχημάτων, μεγεθών και μπορεί είτε να διακοσμηθεί είτε να παρασκευαστεί χωρίς διακόσμηση. Πριν από πολύ καιρό, το γκάτα ψηνόταν σε τονίρ, αλλά τώρα ψήνεται σε φούρνους. Το ψωμί ψήνεται συχνά για να συμπέσει με τη γιορτή Τιαρννταράτζ αλλά δεν περιορίζεται στις διακοπές και τρώγεται όλο το χρόνο.

Μια δημοφιλής ποικιλία είναι το γκάτα με κορίτζ (χορίζ), μια γέμιση που αποτελείται από αλεύρι, βούτυρο και ζάχαρη. Το Γκάτα μπορεί να έχει άλλη γέμιση όπως Ξηροί καρποί\ξηρούς καρπούς, συνήθως καρύδια. Ορισμένες παραλλαγές περιλαμβάνουν την τοποθέτηση ενός νομίσματος μέσα στη ζύμη πριν το ψήσιμο του γκάτα και λέγεται ότι όποιος κερδίζει το κομμάτι με το νόμισμα θα έχει καλή τύχη. Το Γκάτα από τα χωριά Γκάρνι και Γκεγκάρντ διακοσμούνται (πριν το ψήσιμο), στρογγυλά και είναι γενικά περίπου ένα πόδι στη διάμετρο. Γύρω από το νότιο άκρο της λίμνης Σεβάν, στην πόλη Τσοβινάρ, το γκάτα είναι πυκνότερο και πιο γλυκό και ψημένο χωρίς κόριτζ σε τριγωνικό σχήμα χωρίς διακόσμηση.

Παραπομπές
----------

1. ↑  *Sweet Treats around the World: An Encyclopedia of Food and Culture*. σελ. 11.
2. ↑  *Baghdad Barcarolle*. σελ. 31.
3. ↑  Irina Petrosian and David Underwood (2006). *Armenian Food: Fact, Fiction & Folklore*. Lulu.com. σελ. 169. ISBN 9781411698659.
4. ↑  Sonia Uvezian (1996). *Cuisine of Armenia*. Hippocrene Cookbooks Series. Hippocrene Books. σελ. 455. ISBN 9780781804172.
5. ↑  George Mouradian (1995). *Armenian infotext*. Bookshelf Publishers. σελ. 100. ISBN 9780963450920.
Χορός των μαγισσών σε ξέφωτο (Φέιγ βολάν του 1594)
**Ξέφωτο των μαγισσών** (γερμ. *Hexentanzplatz*) ή **ξέφωτο του διαβόλου** (γερμ. *Teufelstanzplatz*) αποκαλούσαν οι άνθρωποι την εποχή της καταδίωξης των μαγισσών κατά τον μεσαίωνα, τους τόπους εκείνους, που υποτίθεται ότι μαζεύονταν οι μάγισσες για να κάνουν τις διαβολικές τους τελετές.

Επιπτώσεις
----------

Πολλές δίκες της ιερής εξέτασης έγιναν με την κατηγορία αυτή, ότι δηλαδή οι κατηγορούμενες υποτιθέμενες μάγισσες πήραν μέρος σε συνάθροιση σε κάποιο συγκεκριμένο ξέφωτο των μαγισσών. Οι τελετουργίες υποτίθεται ότι γίνονταν την νύχτα με φεγγάρι και ιδιαίτερα την νύχτα της Βαλπουργίας στις 30 Απριλίου. Σύμφωνα με την πεποίθηση των Ιεροεξεταστών οι μάγισσες εκεί επικοινωνούσαν με τον σατανά, και επιδίδονταν σε ξέφρενο χορό, ενώ πετούσαν και στον αέρα επάνω σε σκουπόξυλα. Οι Ιεροεξεταστές στις ανακρίσεις βασάνιζαν τις υποτιθέμενες μάγισσες και απαιτούσαν από αυτές να ομολογήσουν με απόλυτη ακρίβεια πότε και που συνεδρίασαν, καθώς και ποιοι άλλοι πήραν μέρος στα όργια αυτά. Ακολούθως συλλαμβάνονταν και οι υπόλοιπες αναφερόμενες μάγισσες και μάγοι, και αφού βασανίζονται και αυτοί, θανατώνονταν όλοι στην πυρά ή σε άλλα βασανιστήρια.

Ξέφωτα των μαγισσών
-------------------

Εκατοντάδες σημεία αναφέρονται ονομαστικά. 

* Στην οροσειρά Χαρτζ υπάρχει το ονομαζόμενο Ξέφωτο των μαγισσών στην Τάλε, το όρος Μπρόκεν και το Ξέφωτο των μαγισσών στο Βαλκενρίντ
* στην Έσση υπάρχει το Ξέφωτο των μαγισσών Κέσσλερταντς στο Ρίντερμπρίγκεν, όπου σύμφωνα με την δικογραφία της κατηγορήθηκε ότι εκεί συνεδρίασε η Άννα Ντίτριχ
* στο Μέντεν της Βεστφαλίας υποτίθεται ότι υπήρξαν έντεκα Ξέφωτα των μαγισσών, σύμφωνα με την ομολογία του Πέτερ Έσσενκέμπερ, ο οποίος ανακρίθηκε με βασανιστήρια το 1631
* άλλες τοποθεσίες είναι γνωστές και στην Αυστρία και Ελβετία

Πηγές
-----

* Gisbert Kranz: *Mendener Recht und Gericht, u.a. Hexenprozesse 1592 - 1631*, Selbstverlag 1929, Druck Georg Pfeiffer, Menden (Mendener Tageblatt und Anzeiger), S. 53
Ο **Ξένων** ήταν στρατηγός της Αχαϊκής συμπολιτείας που έμεινε γνωστός από τον Παυσανία. 

Όταν ο Καλλικράτης συνεργαζόμενος με τους Ρωμαίους κατηγόρησε τους σημαντικότερους Αχαιούς ότι είχαν έρθει σε συνεννόηση με τον Περσέα και τον είχαν βοηθήσει οικονομικά. Οι Ρωμαίοι μόλις είχαν νικήσει τον Περσέα κι είχαν προσαρτήση στο κράτος τους την Μακεδονία. Στην συνέλευση των Αχαιών ο Καλλικράτης απαίτησε να καταδικαστούν σε θάνατο αυτοί οι άρχοντες όπου είχε και λίστα των ονομάτων τους. Τότε σηκώθηκε και μίλησε ο Ξένων, που δεν ήταν στη λίστα, όπου επισήμανε ότι και αυτός ήταν παλαιότερα στρατηγός αλλά σε τίποτα δεν αδίκησε τους Ρωμαίους ούτε ευνόησε τον Περσέα για αυτό και ήταν πρόθυμος να δικαστεί όχι μόνο από τη συνέλευση των Αχαιών αλλά και από τους Ρωμαίους. Ο Ρωμαίος πρέσβης που ήταν παρόν στη συνέλευση δήθεν δέχτηκε την πρόταση κι οδηγήθηκαν όσους κατηγορούσε ο Καλλικράτης στη Ρώμη.

Πηγές
-----

* [...] [10.9] ἀναστὰς δὲ μετ' αὐτὸν Ξένων-- οὗτος οὐκ ἐλαχίστου λόγου παρὰ Ἀχαιοῖς--"οὕτως" ἔφη "κατὰ τὴν αἰτίαν ἔχει ταύτην: ἐστρατήγησα μὲν Ἀχαιῶν καὶ ἐγώ, ἀδικίας δὲ οὐδὲν ἐς Ῥωμαίους οὔτε εὐνοίας μοι μέτεστιν ἐς Περσέα: καὶ τοῦδε ἕνεκα ἐθέλω μὲν ἐν συνεδρίῳ τῷ Ἀχαιῶν, ἐθέλω δὲ καὶ ἐν αὐτοῖς Ῥωμαίοις ὑπέχειν κρίσιν." ὁ μὲν δὴ ὑπὸ συνειδότος ἐπαῤῥησιάζετο ἀγαθοῦ [...] Παυσανίου, Αχαϊκά, κεφάλαιο 10
Η ευλογημένη **Γιολάντα της Πολωνίας** (επίσης γνωστή ως **Ελένη**, 1235 - 11 Ιουνίου 1298) ήταν κόρη του Βασιλιά Μπέλα Δ' της Ουγγαρίας και της Μαρίας Λασκαρίνα. Ήταν η αδελφή της Αγίας Μαργαρίτας της Ουγγαρίας και της Αγίας Κίνγκα. Μία από τις πατρικές θείες της, ήταν η μεγάλη Φραγκισκανή αγία, Ελισάβετ της Ουγγαρίας.

Ζωή
---

Ως νεαρή κοπέλα, η Γιολάντα στάλθηκε στην Πολωνία για να διδαχθεί υπό την επίβλεψη της αδελφής της, Κίνγκα, που ήταν παντρεμένη με το Δούκα της Πολωνίας. Εκεί, ενθαρρύνθηκε να παντρευτεί το Μπολέσλαφ τον Ευσεβή, το οποίο έκανε το 1257. Απέκτησαν τρεις κόρες:

* Ελισάβετ 1263-1304, παντρεύτηκε τον Ερρίκο Ε΄ δούκα της Λεγκνίτσα.
* Γιαντβίγκα 1266- 1339, παντρεύτηκε τον Λαδίσλαο Α΄ τον *Βραχύ* βασιλιά της Πολωνίας.
* Άννα γενν.1278, μοναχή στο Γκνιέζνο.

Κατά τη διάρκεια του γάμου της, ήταν γνωστή για τις εξαιρετικές της υπηρεσίες προς τους φτωχούς και τους άπορους της χώρας, καθώς ήταν και σημαντική ευεργέτιδα των μοναστηριών, των μνημείων και των νοσοκομείων που συνδέονταν με αυτά. Ο σύζυγός της, τής έδωσε τόσο μεγάλη υποστήριξη στα φιλανθρωπικά της ιδρύματα, που κέρδισε το παρωνύμιο "ο Ευσεβής". Η Γιολάντα χήρεψε το 1279.

Θρησκευτικό έργο
----------------

Μετά το θάνατο του Μπολέσλαφ, η Γιολάντα και η Κίνγκα, μαζί με μία από τις κόρες της Γιολάντας, την Άννα, αποσύρθηκαν στο μοναστήρι Poor Clare, που είχε ιδρύσει η Κίνγκα στο Νόβι Σαντς. Από εκεί, αναγκασμένη να μετακομίσει λόγω ένοπλης σύγκρουσης στην περιοχή, η Γιολάντα ίδρυσε ένα νέο μοναστήρι στο Γκνιέζνο. Ήταν πεπεισμένη να γίνει ηγουμένη της κοινότητας των μοναχών λίγο πριν το θάνατό της.

Σεβασμός
--------

Έχει κηρυχθεί υποψήφια για Αγία. Οι αδελφές της, Κίνγκα και Μαργαρίτα, έχουν ήδη αγιοποιηθεί.

Παραπομπές
----------

1. ↑  «Ökumenisches Heiligenlexikon» J/Jolenta.html.
2. 1 2  dw.1099.
3. ↑  pantheon.world/profile/person/Yolanda\_of\_Poland. Ανακτήθηκε στις 9  Οκτωβρίου 2017.
4. ↑  «Ökumenisches Heiligenlexikon» J/Jolenta.html.
5. ↑  p11462.htm#i114619. Ανακτήθηκε στις 7  Αυγούστου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 230048459
* GND: 1019057793

 |

 |
Το **Γιορκ** (αγγλικά: York) είναι πρώην πόλη εντός του Τορόντο. Βρίσκεται βορειοδυτικά του Παλιού Τορόντο, νοτιοδυτικά του Βόρειου Γιορκ και ανατολικά του Ετόουμπικοου, όπου οριοθετείται από τον ποταμό Χάμπερ.

Αρχικά σχηματίστηκε ως Πολίχνη του Γιορκ, ενώ περιλάμβανε το νότιο τμήμα της κομητείας Γιορκ. Διαχωρίστηκε αρκετές φορές, δημιουργώντας το Ανατολικό Γιορκ και το Βόρειο Γιορκ. Το 1953 έγινε μέρος της ομοσπονδίας του Μητροπολιτικού Τορόντο. Απορρόφησε αρκετούς δήμους, συμπεριλαμβανομένων των Λάμπτον Μιλλς και Γουέστον και τελικά έγινε γνωστό ως η πόλη του Γιορκ. Το 1998, διαλύθηκε μαζί με το Μητροπολιτικό Τορόντο και τους δήμους που το αποτελούσαν και συγχωνεύτηκαν για να σχηματίσουν τη σημερινή πόλη του Τορόντο.

Σήμερα η περιοχή είναι ενσωματωμένη στο πολυπολιτισμικό μωσαϊκό του Τορόντο. Η περιοχή φιλοξενεί σήμερα μια σειρά από πορτογαλικές, τζαμαϊκανικές και λατινοαμερικανικές γειτονιές. Οι συνοικίες της πρώην απογραφής της πόλης είχαν καταγεγραμμένο πληθυσμό 145.662 κατοίκων το 2016.

Η δημογραφική κατανομή του πληθυσμού του Γιορκ είναι 61,0% Λευκοί, 14,4% Μαύροι και 5,8% Ισπανόφωνοι.

Παραπομπές
----------

1. ↑  Community Profile: York city, Ontario; Statistics Canada
Ο **Έντι Χίλα** (αλβανικά: *Edi Hila*, Σκόδρα 1944) είναι Αλβανός ζωγράφος και πρώην καθηγητής της Σχολής Καλών Τεχνών των Τιράνων.

Βιογραφία
---------

Γεννήθηκε το 1944 στη Σκόδρα της Αλβανίας και σπούδασε ζωγραφική στο Ανώτατο Ινστιτούτο Τεχνών των Τιράνων από το οποίο αποφοίτησε το 1967. Στη συνέχεια εργάστηκε ως ζωγράφος και σκηνογράφος στην κρατική ραδιοτηλεόραση της πατρίδας του. Μερικά χρόνια αργότερα, οι δημιουργίες του κατακρίθηκαν από το καθεστώς Χότζα και ο ίδιος τιμωρήθηκε με τριετή ποινή καταναγκαστικών έργων σε φάρμα πουλερικών. Αιτίες του εκτοπισμού του ήταν αφενός η υιοθέτηση στοιχείων ιμπρεσιονισμού στα έργα του και αφετέρου το γεγονός πως αν και δεν ήταν αντικυβερνητικός, θεωρήθηκε πως απεικόνιζε πτυχές της σκληρής καθημερινότητας των Αλβανών που το καθεστώς ήθελε να κρύψει. Τα επόμενα χρόνια εργάστηκε σε περιοδικό ως εικαστικός επιμελητής. 

Μετά την πτώση του κομμουνιστικού καθεστώτος της Αλβανίας, ο Χίλα ακολούθησε πανεπιστημιακή καριέρα ως καθηγητής στη Σχολή Καλών Τεχνών των Τιράνων μέχρι τη συνταξιοδότησή του το 2015. Ενδιάμεσα διετέλεσε πρύτανης του τομέα των εικαστικών τεχνών για το 1993. Παράλληλα έγινε γνωστός και εκτός συνόρων παρουσιάζοντας τα έργα του σε αρκετές ατομικές και ομαδικές εκθέσεις στο Λονδίνο, την Μπιενάλε Αρχιτεκτονικής της Βενετίας, την Documenta 14 (Κάσελ και Αθήνα), τη Βιέννη, την Καρλσρούη κ.α. Εκτός από τη ζωγραφική έχει ασχοληθεί με το σκίτσο και τη σκηνογραφία, ενώ έργα του βρίσκονται σε διάφορα δημόσια κα ιδιωτικά ιδρύματα της Ευρώπης.

Παραπομπές
----------

1. ↑  galeriakombetare.gov.al/en/collection/edi-hila.shtml.
2. ↑  «Conversation». Ανακτήθηκε στις 5  Ιουλίου 2021.
3. 1 2 3  «A talk about the project Penthouse». *stacion.org* (στα Αγγλικά). Stacion. Ανακτήθηκε στις 24 Ιουνίου 2017.
4. ↑  Corina Pălășan, Cristian Vasile, *History of Communism in Europe. vol. 2 / 2011. Avatars of Intellectuals under Communism*, Zeta Books, 2011, σελ. 85.
5. ↑  «Edi Hila». *documenta14.de*. Documenta14. Ανακτήθηκε στις 24 Ιουνίου 2017.

  


|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 120524844
* LCCN: no2010057042
* ISNI: 0000 0000 7812 5576
* GND: 1061005925
* SUDOC: 231514581

 |

 |
Για άλλες χρήσεις της ονομασίας, δείτε: Γκέεστ (αποσαφήνιση).  
Τοπίο γκέεστ κοντά στο Ντέρπλινγκ (*Dörpling*) στο Σλέσβιχ-Χόλσταϊν, Γερμανία
Με τον όρο **γκέεστ** περιγράφεται ένα ελαφρώς ανυψωμένο φυσικό τοπίο το οποίο εμφανίζεται στις πεδιάδες της βόρειας Γερμανίας, βόρειας Ολλανδίας, και της Δανίας. Το έδαφος τους είναι συνήθως αμμώδης και χαλικώδης, καλυπτόμενο από βλάστηση και αποτελούμενο από παγετωνικά αποθέματα τα οποία παρέμειναν μετά τη λήξη της τελευταίας εποχής των παγετώνων κατά την Πλειστόκαινο εποχή.

Βρίσκονται σχεδόν πάντα δίπλα σε βαλτώδεις περιοχές, και οι παλαιότεροι καταυλισμοί στη βόρεια Γερμανία και τη Δανία βρίσκονται εντός γκέεστ, καθώς παρείχε καλύτερη προστασία απέναντι στις πλημμύρες λόγω της ανύψωσης του, και ενώ το έδαφος του δεν ήταν κατάλληλο για γεωργική εκμετάλλευση οι γειτονικές βαλτώδεις εκτάσεις πρόσφεραν τη δυνατότητα αυτή. Όταν το γκέεστ βρίσκεται σε περιοχή κοντά στη θάλασσα, δημιουργούνται αμμώδεις λόφοι.

Παραπομπές
----------

1. ↑  (Αγγλικά) Whittow, John (1984). *Dictionary of Physical Geography*. London: Penguin, p. 214. ISBN 0-14-051094-X.
2. ↑  (Γερμανικά) Jost Trier: *Wege der Etymologie* (= *Philologische Studien und Quellen.* H. 101). Nach der hinterlassenen Druckvorlage mit einem Nachwort herausgegeben von Hans Schwarz. Schmidt, Berlin 1981, ISBN 3-503-01625-2, S. 27.
3. ↑  (Γερμανικά) Ernst Wilhelm Förstemann: *Die deutschen Ortsnamen.* Ferd. Förstemann, Nordhausen 1863, S. 62 (2. Auflage, Nachdruck der 1. Auflage. als: *Die deutschen Ortsnamen. Vornehmlich auf mitteldeutsch-thüringischer und hessischer Grundlage* (= *Beiträge zur deutschen Philologie.* Bd. 65). 2. Auflage. Schmitz, Gießen 1988, ISBN 3-87711-173-4), Digitalisat der Erstausgabe.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4156208-2

 |

 |
Ο **Νώραξ** ήταν κορυφαίος ήρωας της Νουραγικής μυθολογίας της Σαρδηνίας, ο πατέρας του ήταν ο θεός Ερμής και η μητέρα του η Ερύθεια μία από τις Εσπερίδες, κόρη του μυθικού γίγαντα Γηρυόνη. Πληροφορίες σχετικά με τον Νώρακα αναφέρουν αρχαίοι συγγραφείς όπως ο Παυσανίας, ο Σαλλούστιος και ο Σολίνος. Ο Παυσανίας γράφει ότι ο Νώραξ ήρθε στη Σαρδηνία μαζί με Ίβηρες και ίδρυσε την πόλη Νώρα. Ο Σόλινος γράφει ότι ο Νώραξ έφτασε στη Σαρδηνία από τη μυθική πόλη της Ταρτησσού στη νότια Ιβηρική. Ο Νώραξ υπαγόρευσε τους πρώτους νόμους, χώρισε την κοινωνία σε επτά τάξεις και ανάγκασε τους αριστοκράτες να δουλεύουν.

Παραπομπές
----------

1. ↑  Παυσανίας, Ελλάδος περιήγησις/Φωκικά, Λοκρών Οζόλων, 17.5
2. ↑
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 22 Απριλίου 2020. Ανακτήθηκε στις 5 Απριλίου 2019.

Πηγές
-----

* Παυσανίας, Ελλάδος περιήγησις/Φωκικά, Λοκρών Οζόλων

Εξωτερικοί σύνδεσμοι
--------------------

* Σολίνος, Κεφ. 1-8
* Νουραγικός πολιτισμός Αρχειοθετήθηκε 2020-04-22 στο Wayback Machine.
Η **Γιορτή Κρασιού στο Δαφνί** λάμβανε χώρα κάθε φθινόπωρο στην περιοχή του Δαφνίου, και συγκεκριμένα στο Άλσος Χαϊδαρίου. Καθιερώθηκε από το 1953 -τελούσε υπό την αιγίδα του ΕΟΤ- κατόπιν πρωτοβουλίας της "Ελληνικής Περιηγητικής Λέσχης" και ήταν μια γιορτή διονυσιακή, καθώς μια φορά το χρόνο σε αυτόν τον ιστορικό χώρο αναβίωνε η λατρεία του Διονύσου. 

Παραγωγοί κρασιού από όλη τη χώρα προμήθευαν μεγάλες ποσότητες κρασιού και ο επισκέπτης αρκούσε να προμηθευτεί, έναντι χαμηλού τιμήματος, ένα ποτήρι, για να μπορεί να δοκιμάζει όσο και όποιο κρασί ήθελε. Κατά τη διάρκεια της γιορτής, κοπέλες ντυμένες με παλιές ντόπιες φορεσιές του τόπου παραγωγής του κρασιού, κερνούσαν τον κόσμο, το τουριστικό περίπτερο προμήθευε με φαγητό και θεατρικά και μουσικά συγκροτήματα διασκέδαζαν τους παρευρισκόμενους. Στο περιθώριο της γιορτής, διοργανώνονταν πολλές καλλιτεχνικές εκδηλώσεις όπως εκθέσεις ζωγραφικής κλπ

Όμως, με την πάροδο του χρόνου, η γιορτή εκφυλίστηκε και την δεκαετία του '80 σταμάτησε να διεξάγεται.

Παραπομπές
----------

1. ↑  Rick Steves, *Europe Through the Back Door*, John Muir Publications, 1986. σελ. 363 στο Google books
2. ↑  Φύλλο εφημερίδας "Έθνος" της 5 Σεπτεμβρίου 1960, σελ. 2: "*Η Γιορτή του Κρασιού*"
3. ↑  "Ελληνική Περιηγητική Λέσχη - Ποιοι Είμαστε" Ανακτήθηκε στις 19/8/2019
4. ↑  Φύλλο εφημερίδας "Έθνος" της 19 Αυγούστου 1959, σελ. 4: "Η εφετινή γιορτή του κρασιού στο Δαφνί"
5. ↑  Alex Kapranos *Sound Bites: Eating on Tour with Franz Ferdinand*, Penguin UK, 2007 στο Google books. Χωρίς σελιδαρίθμηση.
6. ↑  Φύλλο εφημερίδας "Έθνος" της 19 Αυγούστου 1964, σελ. 2: "Έκθεσις ζωγραφικής θα γίνη εις την γιορτή του κρασιού"
7. ↑  Brian De Jongh, Companion Guides to Greece, 2000, σελ. 66 στο Google books

Βιβλιογραφία
------------

* Ανδρέας Καραντώνης, *Ελληνικοί χώροι - Ταξιδιωτικές εικόνες και στοχασμοί*, Εκδόσεις Εστία, Αθήνα 1979
Στην ελληνική μυθολογία **Όνειρος** ή **Όνειροι** ονομαζόταν θεότητα που αποτελούσε προσωποποίηση των ονείρων. Ήταν άγγελος του Δία ο οποίος τον έστελνε στους ανθρώπους την ώρα του ύπνου για να τους συμβουλεύσει, να τους καθοδηγήσει ή να τους κάνει γνωστά αυτά που πρόκειται να συμβούν. 

Σύμφωνα με τον Ησίοδο, τα *Όνειρα* είναι παιδιά της Νύκτας και αδέλφια του Θανάτου και του Ύπνου.

Στην Οδύσσεια, ο Όμηρος αναφέρει τον Κόσμο των ονείρων, ο οποίος βρίσκεται δίπλα στο Λιβάδι του Ασφόδελου όπου κατοικούσαν οι ψυχές των νεκρών. Ο Όμηρος περιγράφει τον *Όνειρο* ως δαίμονα του Άδη ενώ αναφέρεται ότι τα απατηλά όνειρα έβγαιναν από μια πύλη από ελεφαντόδοντο, ενώ τα αληθινά έμπαιναν από μια κεράτινη πύλη. Παρόμοια αναφορά γίνεται και στην Αινειάδα (*VI, 894*), το έπος που έγραψε ο Λατίνος ποιητής Βιργίλιος (1ος αι. π.Χ.). 

Στην Ιλιάδα ο Όνειρος παρουσιάζεται ως πλάνος ( απατηλός ), τον οποίο στέλνει ο Δίας στον ύπνο του Αγαμέμνονα ( ραψωδία β ) και τον αποπλανεί οτι δήθεν ήρθε η ώρα να κυριεύσει την Τροία 

Ο Λατίνος ποιητής Οβίδιος τους παρουσιάζει όχι σαν αδέλφια του Ύπνου αλλά σαν κάποια από τα χίλια παιδιά του, αναφέρει δε τρεις με τα ονόματα Μορφέας, Φοβήτορας και Φάντασος.  Οι μεταγενέστεροι ποιητές έδωσαν στο θεό των ονείρων το όνομα του Μορφέα. Ο Όνειρος, ως θεός των ονείρων, απεικονιζόταν σε έργα τέχνης, και τον τιμούσαν στα ονειρομαντεία και στα Ασκληπιεία.

Δείτε επίσης
------------

* Κόσμος των ονείρων (μυθολογία)

Αναφορές
--------

1. ↑  A Dictionary of Greek and Roman biography and mythology, www.perseus.tufts.edu, Oneiros
2. ↑  www.theoi.com, ONEIROI
3. ↑  Ομήρου Ιλιάδα, β', 1-6, 20-25
4. ↑  Ανάλογο παράδειγμα δίνει και ο Παυσανίας στα Μεσσηνιακά του: τοῦτον οὖν τὸν ἄνδρα ἐκέλευεν ὁ ὄνειρος, ἔνθα ἂν τῆς Ἰθώμης εὕρῃ πεφυκυῖαν σμίλακα καὶ μυρσίνην, τὸ μέσον ὀρύξαντα αὐτῶν ἀνασῶσαι τὴν γραῦν: κάμνειν γὰρ ἐν τῷ χαλκῷ καθειργμένην θαλάμῳ καὶ ἤδη λιποψυχεῖν αὐτήν (|Μεσσηνιακά. 26.7)
που σημαίνει:
*"Ο Όνειρος, τον προέτρεπε να βρει το μέρος της Ιθώμης, όπου φύτρωναν μαζί μια σμίλακα και μια μυρτιά και, αφού σκάψει ανάμεσα σ' αυτά τα δέντρα, να σώσει τη γριά που ήταν κλεισμένη μέσα σε χάλκινο θάλαμο και λιπόθυμη."*
5. ↑  Νὺξ δ᾽ ἔτεκεν στυγερόν τε Μόρον καὶ Κῆρα μέλαιναν καὶ Θάνατον, τέκε δ᾽ Ὕπνον, ἔτικτε δὲ φῦλον Ὀνείρων *(Θεογονία, 211-212*)
6. ↑  www.perseus.tufts.edu (Ομήρου Οδύσσεια, Ραψωδία τ, 560-564)
7. ↑  *Μεταμορφώσεις*, XI, 633-649

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Όνειρος** |
Ο Γεώργιος Σκίπης (? - Μανωλιάσσα Ιωαννίνων, 1/12/1912) ήταν Έλληνας Ηπειρώτης Στρατιωτικός.

Βιογραφικά
----------

Ο Γεώργιος Σκίπης ήταν γιος του Ευάγγελου και εγγονός του καπετάν Γιωργή Σκίπη, ηπειρώτικης καταγωγής.

Ακολουθώντας την οικογενειακή παράδοση, σε ηλικία 16 ετών ακολούθησε στρατιωτική εκπαίδευση. Ως αξιωματικός διακρίθηκε ιδιαίτερα λαμβάνοντας Ιταλικό παράσημο, το 1911.

Στην Ελληνική εκστρατεία του Α΄ Βαλκανικού πολέμου έδωσε το «παρών» υπηρετώντας ως υπολοχαγός, διοικητής του 6ου λόχου, του 7ου συντάγματος, της 2ας Μεραρχίας.

Συμμετείχε σε όλες τις μάχες του σώματος από το Σαραντάπορο μέχρι και τη μάχη των Γιαννιτσών όπου και εκτέλεσε με επιτυχία τα καθήκοντα που του ανατέθηκαν.

Στη μάχη της Μανωλιάσσας έχασε τη ζωή του από έκρηξη οβίδας.

Ο ποιητής και αδελφός του, Σωτήρης, αρθρογραφώντας στην εφημερίδα Σκριπ μετά από λίγες μέρες, και αφού είχε μάθει τα κακά νέα από τους τραυματίες στρατιώτες του, τον αποχαιρετά με αυτά τα λόγια : «*Δὲ λυπᾶμαι τὸ σκοτωμό σου. Σὲ μακαρίζω ποῦ ἐχάρηκες τὴν ἀπολύτρωσί σου ἀπὸ τὰ δεσμὰ τῆς ἐγκόσμιας ζωῆς μὲ τὸν ὑπέρτερο τῶν θανάτων, - θάνατο ὑπὲρ βωμῶν καὶ ἑστιῶν*».

Παραπομπές
----------

1. 1 2  Φιόρης (27 Ιανουαρίου 1913). «Ηρωικοί Θάνατοι - Γεώργιος Σκίπης». *Εφημερίδα "Ελλάς"* (Αρ. Φύλλου 407): σελ. 2.. Ανακτήθηκε στις 16 Μαΐου 2021.
2. ↑  «Γεώργιος Σκίπης». *Εφημερίδα "Καιροί"* (Αρ. Φύλλου 306): σελ. 2. 15 Δεκεμβρίου 1912. .
3. ↑  Σκίπης, Σωτήρης (15 Δεκεμβρίου 1912). «Γεώργιος Σκίπης». *Σκριπ* (Αρ. Φύλλου 6262): σελ. 1. .
Τα **Όντρια** *(ή και* Όδρυα*)* είναι ορεινός όγκος του όρους Βοΐου που βρίσκεται στο σύνορο των περιφερειακών ενοτήτων Κοζάνης και Καστοριάς. Χωρίζονται σε Μεγάλα Όντρια (1.589 μ.) και Μικρά Όντρια (1.530 μ.). Πρόκειται για δύο μεγάλα υψιπέδια τα όρια των οποίων είναι σαφή καθώς περιβάλλονται από εντυπωσιακούς κάθετους βράχους ("*ζωνάρια*" για τους ντόπιους). Τα Όντρια θεωρούνται ένα μέρος πέρα για πέρα ιδιαίτερο αφού είναι γεμάτα από δολίνες και σκεπάζονται σε ένα αρκετά μεγάλο τμήμα τους από πυκνά δάση βελανιδιάς και οξιάς. Πρόκειται για έναν από τους πιο παρθένους ορεινούς όγκους της περιοχής αφού η ανθρώπινη παρεμβάση τόσο στα Μικρά όσο και στα Μεγάλα Όντρια είναι μηδαμινή. 

Η πρόσβαση στα Όντρια δεν είναι τόσο εύκολη για άτομα χωρίς εξοικείωση με τις ορεινές διαδρομές λόγω της απότομης κλίσης του εδάφους μέχρι και τα "*ζωνάρια*" αλλά και της έλλειψης σηματοδοτημένων μονοπατιών.

Φωτοθήκη
--------

* Βράχοι της κορυφογραμμής των Οντρίων κοντά στον Άγιο Ηλία. Βράχοι της κορυφογραμμής των Οντρίων κοντά στον Άγιο Ηλία.
* Βράχοι της κορυφογραμμής των Οντρίων κοντά στον Άγιο Ηλία. Βράχοι της κορυφογραμμής των Οντρίων κοντά στον Άγιο Ηλία.
* Βράχοι της κορυφογραμμής των Οντρίων κοντά στον Άγιο Ηλία. Βράχοι της κορυφογραμμής των Οντρίων κοντά στον Άγιο Ηλία.

Πηγές
-----

* ΕΛΛΗΝΟ - ΑΛΒΑΝΙΚΟ ΟΛΟΚΛΗΡΩΜΕΝΟ ΣΥΣΤΗΜΑ ΔΙΑΧΕΙΡΙΣΗΣ ΠΥΡΟΣΒΕΣΗΣ ΣΤΗΝ ΟΡΕΙΝΗ ΠΕΡΙΟΧΗ ΤΩΝ ΕΛΛΗΝΟ - ΑΛΒΑΝΙΚΩΝ ΣΥΝΟΡΩΝ, Νομαρχιακή Αυτοδιοίκηση Καστοριάς